Η **συντόμευση του Κύριου Πίνακα Ελέγχου των Windows**, η οποία έχει την ονομασία **All Tasks**, και αποκαλείται και Windows **God Mode** από bloggers, καθώς και **φάκελος** **All Tasks** από τουλάχιστον έναν προγραμματιστή της Microsoft, είναι συντόμευση που δίνει πρόσβαση σε διάφορες ρυθμίσεις ελέγχου στα Windows Vista και σε νεότερα λειτουργικά συστήματα, συμπεριλαμβανομένων των Windows 10. Δημιουργώντας ένα φάκελο συγκεκριμένου ονόματος, οι χρήστες έχουν πρόσβαση σε όλους τους πίνακες ελέγχου του λειτουργικού συστήματος μέσα από έναν μόνο φάκελο. Το hack δόθηκε στη δημοσιότητα το 2007, εκτός τεκμηρίωσης της Microsoft και κέρδισε δημοτικότητα όταν χρησιμοποιήθηκε το όνομα God Mode από bloggers. Παραλλαγές της ίδιας μεθόδου μπορούν να δόσουν πρόσβαση σε διαφορετικές επιλογές και έχουν επίσης ονομαστεί φάκελοι "God Mode".

Υλοποίηση
---------

Η λειτουργικότητα, η οποία ανακαλύφθηκε και ονομάστηκε Κύριος Πίνακας Ελέγχου ή *God Mode,* σχεδιάστηκε ως ο βασικός φάκελος για αναζητήσεις επιλογών του Πίνακα Ελέγχου όταν χρησιμοποιείται η λειτουργία αναζήτησης του νέου μενού έναρξης. Αυτό επιτρέπει στους χρήστες να πληκτρολογούν αυτό που θέλουν να κάνουν (π.χ. "Αλλαγή ανάλυσης οθόνης") και να λαμβάνουν τις σωστές επιλογές του Πίνακα Ελέγχου ως αποτελέσματα της αναζήτησης. Η συντόμευση υλοποιείται δημιουργώντας ένα φάκελο με την επέκταση `.` `{ED7BA470-8E54-465E-825C-99712043E01C}`. Το αρχικό όνομα του φακέλου που χρησιμοποιήθηκε όταν δημοσιεύτηκε η δυνατότητα ήταν **"GodMode"**, αλλά μπορεί να χρησιμοποιηθεί οποιοδήποτε όνομα. Η ίδια λειτουργικότητα μπορεί να επιτευχθεί δημιουργώντας μια τυπική συντόμευση των Windows χρησιμοποιώντας την διαδρομή `explorer.exe shell:::{ED7BA470-8E54-465E-825C-99712043E01C}` ή δημιουργώντας ένα αρχείο `Desktop.ini` σε ένα φάκελο που περιλαμβάνει το CLSID της επέκτασης (Αναγνωριστικό Κλάσης).

Ανακάλυψη
---------

Η γενική μέθοδος δημιουργίας συντομεύσεων τεκμηριώνεται από τη Microsoft, ωστόσο η Microsoft δεν είχε δημοσιεύσει το συγκεκριμένο GUID `ED7BA470-8E54-465E-825C-99712043E01C` για τον Κύριο Πίνακα Ελέγχου. Τρίτα μέρη έχουν δημοσιεύσει τη μέθοδο τουλάχιστον από το 2007 με τίτλους όπως "[Registry Hack] VISTA - All Control Panel & Setting task at one place". Σχετικά με το θέμα εμφανίστηκαν πολυάριθμα ιστολόγια και tweets τον Δεκέμβριο του 2009  και τον Ιανουάριο του 2010 ως "Windows 7 Godmode", με πολλούς ιστότοπους να επαναλαμβάνουν τις ίδιες πληροφορίες διαθέσιμες από αλλού.

Σχετικές συντομεύσεις
---------------------

Η γενική μορφή μιας τέτοιου τύπου συντόμευσης φακέλου είναι `<ΕμφανιζόμενοΌνομαΦακέλου>.{<GUID>}` (`<FolderDisplayName>.` `{<GUID>})`, όπου `<GUID>` είναι έγκυρο Αναγνωριστικό Κλάσης (CLSID) με υπαρκτή καταχώρηση `System.ApplicationName` στο Μητρώο (Registry) των Windows. Η τεχνική τεκμηριώνεται από τη Microsoft ως «Χρήση Φακέλων του Συστήματος Αρχείων ως Σημεία Σύνδεσης». Το CLSID `{ed7ba470-8e54-465e-825c-99712043e01c}` παρουσιάζει ιδιαίτερο ενδιαφέρον, επειδή το σχετικό widget επιτρέπει την πρόσβαση σε πολλές ρυθμίσεις των Windows. Η Microsoft τεκμηριώνει στο MSDN τα GUID για τις κανονικές μικροεφαρμογές του Πίνακα Ελέγχου. Άρθρο του CNET απέδωσε πολλές από τις συντομεύσεις GUID στον επικεφαλής του τμήματος Windows της Microsoft, Steven Sinofsky.

Γνωστά θέματα
-------------

### Java

Οι εφαρμογές που χρησιμοποιούν εκδόσεις προηγούμενες της Java 8, οι οποίες επίσης χρησιμοποιούν εμφάνιση και την αίσθηση Swing's Windows, συμπεριλαμβανομένων αυτών που έχουν συνταχθεί με το Excelsior JET, είναι γνωστό ότι παρουσιάζουν σφάλμα όταν εκτελούνται σε υπολογιστή που υπάρχει God Folder και ενημέρωση Windows 10 Creators. Μια λύση μπορεί να είναι η τοποθέτηση του φακέλου "God" μέσα σε έναν άλλο φάκελο. Η απευθείας τοποθέτηση του "God" σε έναν "εικονικό" φάκελο, όπως στην Επιφάνεια Εργασίας ή στα Έγγραφα προκαλεί πρόβλημα σε παλαιότερα `.jar` προγράμματα.

### Windows 10

Στην έκδοση Windows 10 1703 (Απρίλιος 2017), η Microsoft χάλασε τον τρόπο εμφάνισης ενός φακέλου "God Mode" στην Εξερεύνηση αρχείων. Ο φάκελος δημιουργείται αλλά δεν εμφανίζεται κάποιο όνομα. Το πρόβλημα παραμένει στα Windows 10 1903 (Μάιος 2019). Προτείνεται μια λύση, αλλά δεν λειτουργεί πάντα.

Δείτε επίσης
------------

* Microsoft Windows

Παραπομπές
----------

1. ↑  «The So Called "God Mode"». Αρχειοθετήθηκε από το πρωτότυπο στις 18 Οκτωβρίου 2017. Ανακτήθηκε στις 4 Δεκεμβρίου 2020.
2. 1 2  «[Registry Hack] VISTA - All Control Panel & Setting tasks at one place». Αρχειοθετήθηκε από το πρωτότυπο στις 22 Απριλίου 2008. Ανακτήθηκε στις 24 Οκτωβρίου 2020.
3. 1 2 3  «Specifying a Namespace Extension's Location (Windows)». Msdn.microsoft.com. Ανακτήθηκε στις 8 Ιουνίου 2011.
4. ↑  «[Windows 7]使用 GodMode 控制台總覽模式». Αρχειοθετήθηκε από το πρωτότυπο στις 11 Οκτωβρίου 2019. Ανακτήθηκε στις 24 Οκτωβρίου 2020.
5. ↑  «Windows 7 GodMode». Stadt-bremerhaven.de. Ανακτήθηκε στις 8 Ιουνίου 2011.
6. ↑  «Windows 7 GodMode | Ken's Technology Blog». K840.com. 13 Δεκεμβρίου 2009. Αρχειοθετήθηκε από το πρωτότυπο στις 13 Ιουλίου 2011. Ανακτήθηκε στις 8 Ιουνίου 2011.
7. ↑  «SuperSite Blog». Community.winsupersite.com. Αρχειοθετήθηκε από το πρωτότυπο στις 1 Ιουλίου 2011. Ανακτήθηκε στις 8 Ιουνίου 2011.
8. ↑  «Windows 7 God Mode – Behind the Scenes». Windows Valley. Αρχειοθετήθηκε από το πρωτότυπο στις 22 Μαΐου 2010. Ανακτήθηκε στις 8 Ιουνίου 2011.
9. ↑  Fried, Ina (4 Ιανουαρίου 2010). «Understanding Windows 7's 'GodMode' | Beyond Binary - CNET News». News.cnet.com. Αρχειοθετήθηκε από το πρωτότυπο στις 10 Ιανουαρίου 2011. Ανακτήθηκε στις 8 Ιουνίου 2011.
10. ↑  «Canonical Names of Control Panel Items (Windows)». Msdn.microsoft.com. Ανακτήθηκε στις 8 Ιουνίου 2011.
11. ↑  Fried, Ina (6 Ιανουαρίου 2010). «Windows 7 has lots of 'GodModes' (exclusive) | Beyond Binary - CNET News». News.cnet.com. Αρχειοθετήθηκε από το πρωτότυπο στις 1 Δεκεμβρίου 2010. Ανακτήθηκε στις 8 Ιουνίου 2011.
12. ↑  Ugliansky, Ivan. «The Folder of God». *Excelsior JET Team Blog*. Excelsior JET. Αρχειοθετήθηκε από το πρωτότυπο στις 18 Ιουνίου 2018. Ανακτήθηκε στις 12 Οκτωβρίου 2017.
13. ↑  «Godmode problem: the folder is set up correctly, but folder name is blank. (Version 10.0.16179)».
14. ↑  «Godmode problem: the folder is set up correctly, but folder name is blank - Workaround».